Өс тапҡыр Олимпия уйындары еңеүсеһе (1988, 1992, 1996 йылдар, 130 килограмға тиклемге ауырлыҡ категорияһы), туғыҙ тапҡыр Донъя чемпионы (1989—1991, 1993—1995, 1997—1999), 12 тапҡыр Европа чемпионы (1987—1991, 1993—1996, 1998—2000), 2000 йылғы Олимпия уйындарының көмөш призеры, 1988 йылда юниорҙар араһында Донъя чемпионы, 13 тапҡыр СССР, БДБ һәм Рәсәй (1988—2000) семпионы. «Донъяның абсолют чемпионы» Кубогы еңеүсеһе, 1989. Планетаның иң яҡшы көрәшсеһе булараҡ дүрт тапҡыр «Алтын билбау» менән бүләкләнә (1989, 1990, 1992, 1994). «Александр Карелин призына» IV халыҡ-ара турнир еңеүсеһе (1995). Иван Поддубный иҫтәлегенә халыҡ-ара турнир еңеүсеһе. Донъяның иң яҡшы спортсыһы булып таныла. Ике тапҡыр Рәсәйҙең иң яҡшы спортсыһы тип билдәләнә. Спорт карьераһында 888 ярышта еңеү яулай (887-һе көрәштә, 1-һеxa0— ММА-ла), ике тапҡыр еңелә. XX йөҙ йыллыҡтың донъяның иң яҡшы 25 атлеты исемлегенә инә. 13 йыл дауамында бер тапҡыр ҙа еңелмәгән спортсы булараҡ, Гиннесстың рекордтар китабына ингән. Алты йыл дауамында барлыҡ рәсми алыштарҙа бер мәрәйгә лә еңелмәгән. Дәғүәселәренең уның менән көрәшеүҙән баш тартыу осраҡтары билдәле.